lv en lv lv de en en lv lv lv es lv lv lv lv lv lv lv lv lv en fr lv lv sl eo lv lv lv ht lv pl lv lv lv lv lv lv lv lv lv en lv lv lv fr de en en fr de fr fr en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr lv lv lv lv lv lv lv lv lv lv es lv lv lv lv lv lv lv lv lv lv lv lv en lv en lv en
Jumpravas kultūras namā – Sandras Sabīnes Jaundālderes izstāde - Ogres Vēstis Visiem
Aktualitātes, Dažādi, Jaunākajā numurā, Kultūra, izglītība, atpūta, Lasītājs iesaka, jautā, Novadu ziņas, Pašvaldībās, Praktiski un noderīgi, Ziņas
Jumpravas kultūras namā – Sandras Sabīnes Jaundālderes izstāde
Līdz 30. septembrim Jumpravas kultūras nama izstāžu zālē apskatāma mākslinieces Sandras Sabīnes Jaundālderes gleznu izstāde «Kalnu vējš, kalnu zieds».
«Gleznojumu cikls balstās uz literāra darba – leģendas par mīlestību «Kalnu Vējš, Kalnu Zieds» tekstu. Gleznu tapšanā atbalstu sniedza AKKA/LAA Autoru stipendija.
«Mani vienmēr valdzinājusi mītiskā pasaules aina un apziņa, ka cilvēces garīgo pamatu veido vienots informācijas lauks. Nav svarīgi, kādus vārdus un valodu lietojam. Pamats ir kā zeme, uz kuras balstās mūsu kājas, kā ūdens, kuru dzeram. Pirmais impulss bija ceļojums uz Indijas Himalajiem. Vēlāk nāca senās Šumeras iespaidi, kurus guvu no artefaktiem Berlīnes muzejā. Sāku rakstīt grāmatu 2012.gadā. Rakstīšanas laikā izdzīvoju gan laimes, gan dziļa izmisuma, krīzes, vilšanās un skumju brīžus. «Kalnu Vējš. Kalnu Zieds» bija mans glābiņš,» atzīst māksliniece un turpina: «Nokļuvu un brīdi strādāju zemē, kura atgādināja grāmatas leģendu pasauli. Pabeidzu un ilustrēju manuskriptu 2021.gadā, pašlaik meklēju iespējas publikācijai.
Gleznu sērija, līdzīgi kā savītie dievību un cilvēku mīlestības stāsti, norisinās mītiskā, tālā zemē, kura nogrimusi pagātnes okeānā kā neatrodamā Atlantīda. Kad rakstīju, man bija tikai nojausma, ka dzīvojam vienotā mītiskā telpā. Šodien varu teikt – meklējumi rakstos, ceļojumi un atradumi to ir apliecinājuši.
Vēja un Zieda mīlestības leģendā pāri debesu jumam un zemei guļ visuvarenais dievs Hiarta, no kura ausīm reiz izkāpa divas lielās pirmmātes – Ava Ūdens un Guns Uguns. Kas esam mēs – cilvēki? Leģenda teic, ka Ūdens radības, kuras nievājot savu īsto pirmmāti, pielūdz un godā neīsto – Uguni, kurai ir bīstama daba. Varbūt tajā slēpjas mūsu ciešanu sakne? Leģendu virkne meklē atbildes uz šo un citiem jautājumiem.
Gleznu ciklu izveidoju kā spēles atklātnes, kuras var jaukt vietām un, uzdodot atbildi, izvilkt kādu no aizklātām atklātnēm. Var arī spēlēt pasaku stāstīšanas spēli, ieraugot uzgleznotajos tēlos to arhetipisko nozīmi.
Grāmatas radītajā pasaulē viss notiek, kā liktenis lēmis. Dzīvē mums aizvien ir sava izvēle. Jautājums ir par to, kurš sacer pasakas – mēs vai Liktenis? Man patīk to darīt pašai,» saka Sandra Sabīne Jaundāldere.
Izstādi Jumpravas kultūras nama telpās var apskatīt darba dienās no pulksten 10 līdz pulksten 15, kā arī pasākumu norises laikos. Lai vienotos par citu izstādes apmeklējuma laiku, interesenti par zvanīt uz tālruni 25450061 vai rakstīt uz e – pastu: knjumprava@lielvarde.lv.
Laikrakstu “Ogres Vēstis Visiem” pērciet preses tirdzniecības vietās vai abonējiet! Pasūtot “OVV” kopā ar “Laimīgo Programmu” – izdevīgāk!
← Ogres teātris jaunajā sezonā iestudēs pasaules un latviešu klasiku
Esam klāt (26.augusts līdz 2.septembris) →
Laikraksta “Ogres Vēstis Visiem” 27. septembra numurā:
Moderni peroni būs arī Ogres virzienā
Ždanoka un viņas varza jāliek cietumā
Laikraksta “Ogres Vēstis Visiem” 23. septembra numurā:
Pielāgotās «Covid-19» vakcīnas ir klāt!
© 2022 Ogres Vēstis Visiem.
Scroll Scroll Down Plugin Sponsor Scroller Plugins